Publication: Magyar Közlöny
Issue: MK-2010-43 (Year: 2010, Number: 43)
Era: contemporary
Section: elfogadásához – még inkább, mint az elsõ BÉK határozatban [154/2008. (XII. 17.) AB határozat, ABH 2008, 1203, 1239.]
Paragraph Index: 872

2. Egyetértek azzal is, hogy az anyakönyvvezetõ az élettársi kapcsolat bejegyzésében való közremûködést lelkiismereti okból – pl. vallási vagy erkölcsi meggyõzõdése alapján – nem tagadhatja meg. Egyetértek azzal is, hogy a lelkiismereti szabadság csak az egyén saját magatartására vonatkozhat. Ebbõl következik, hogy a lelkiismereti szabadság akkor lehet alkotmányosan megkövetelt mentesség az egyébként jogilag kötelezõ magatartás – az anyakönyvvezetõ köztisztviselõként kötelezõ közremûködése azonos nemûek élettársi kapcsolatának bejegyzésében – alól, ha a köztisztviselõt meggyõzõdésével ellentétes magatartásra kényszerítené, és így elviselhetetlen belsõ konfliktust idézne elõ. Ez az érvelés azon alapul, hogy nem az anyakönyvvezetõ cselekvése hozza létre a (szerinte erkölcsileg helytelen) élettársi kapcsolatot, hanem csak rögzíti a létrejöttéhez szükséges jognyilatkozatok tényét. Ha ez így van, az anyakönyvvezetõ maga nem tehet meggyõzõdésével ellenkezõt, mivel a lelkiismereti szabadság nem mások magatartásának helyeslésére vagy elítélésének szabadsága, hanem azt biztosítja, hogy az egyén erõs belsõ meggyõzõdésével ellentétes cselekvésre ne kényszeríttessék. Az anyakönyvvezetõ szerint erkölcsileg elítélendõ esemény tényként rögzítése közhitelû nyilvántartásban nem lehet ellentétes az õt meggyõzõdése szerint személyében kötelezõ erkölcsi imperatívusszal. A lelkiismereti szabadság védelme ezekben az esetekben mindig konfliktust feltételez egy jogi kötelezettség tartalma (esetünkben az anyakönyvvezetõ hivatali cselekvése) és a kötelezettség teljesítésére kötelezettet meggyõzõdése szerint kötelezõ cselekvés között. Aki az azonos nemûek együttélését erkölcsi okból helyteleníti, nem kerülhet konfliktusba a joggal, hiszen nem köteles ilyen kapcsolatot létesíteni, még kevésbé fenntartani. A lelkiismereti szabadság nem védi a mások erkölcsileg helyes viselkedésére vonatkozó meggyõzõdést, bármilyen erõs legyen is. Ez a meggyõzõdés a véleménynyilvánítás szabadságának keretei és korlátai között szabadon kifejezhetõ, de nem áll a lelkiismereti szabadság védelme alatt. Budapest, 2010. március 23. Dr. Bragyova András s. k., alkotmánybíró Dr. Kiss László alkotmánybíró párhuzamos indokolása A határozat 1. pontjához különvéleményt csatoltam, 3., 4., 5. pontjában foglaltakkal egyetértettem. Egyetértek a többségi határozat 2. pontjában foglalt – mulasztás megállapítása iránt benyújtott – kérelem elutasításával is. Ennek elvi indokai azonban alapjaiban eltérnek attól, amelyre a többségi határozat épül. Az indítványozó szerint az Alkotmány 60. § (1) bekezdésébe ütközik, hogy a jogalkotó nem teszi lehetõvé az anyakönyvvezetõknek a BÉK létrehozásában való közremûködés megtagadását. Egyetértek a többségi határozattal abban, hogy az indítványozó valójában mulasztásban megnyilvánuló alkot mány elle nesség megállapítását kérte, tekintettel arra, hogy a Békmtv.-bõl egy konkrét mentességi ok hiányát kifogásolták. Eltér azonban a véleményem a többségi határozatban foglaltaktól a miatt, mivel az anyakönyvvezetõ közremûködésének jellegét, jogi hatását másképpen ítélem meg.

Source: https://magyarkozlony.hu/hivatalos-lapok/41a9e2435122119e8d48a11803d48851b217b29e/dokumentumok/f12068ab8142fc9057d2c8cc988623b166c23778/letoltes